ORDE do 15 de xullo de 2014 pola que se fai pública a resolución do concurso público de axudas complementarias ás achegadas pola Unión Europea no marco do Programa comunitario de mobilidade Erasmus e Suíza para estudantes universitarios que participan nesta acción no curso 2013/14.
Consellería de Cultura, Educación e Ordenación Universitaria — III. Outras disposicións — 23/07/2014

Por medio da Orde do 11 de febreiro de 2014,
Diario Oficial de Galicia
do 20 de febreiro, convocáronse axudas complementarias do Programa comunitario de mobilidade Erasmus e Suíza, destinadas a estudantes das universidades do Sistema Universitario de Galicia que participan no citado programa de mobilidade universitaria durante o curso 2013/14, e aprobáronse as súas bases.
De acordo co establecido no artigo 8 desta convocatoria, desde o día 8 ao 20 de maio de 2014 expuxéronse as listas provisionais de solicitudes admitidas e excluídas por documentación. Durante ese mesmo prazo os interesados poderán formular as reclamacións para emendar erros e faltas de documentos ante a Secretaría Xeral de Universidades. Rematado este prazo, as solicitudes admitidas foron estudadas pola comisión avaliadora.
En consecuencia, de acordo co establecido no artigo 11 das bases da convocatoria, e atendendo ao informe proposta elevado pola citada comisión avaliadora a través da Secretaría Xeral de Universidades, esta consellería
Artigo 1
Concederlle axudas complementarias do Programa comunitario de mobilidade de estudantes Erasmus e Suíza ao alumnado universitario que se relaciona no anexo I desta orde e pola contía que se especifica.
As axudas aboaraas na conta bancaria indicada a persoa interesada unha vez presentada a declaración responsable do conxunto das axudas solicitadas ou concedidas, no caso de sufrir variación nos datos incluídos no anexo I achegado dentro do prazo de presentación de instancias. De non existir variación, entenderase cumprido este requisito co documento (anexo I) xa presentado coa solicitude.
Artigo 2
Denegarlle estas axudas complementarias ao alumnado que se relaciona no mesmo anexo como solicitudes denegadas, polas causas que nel se especifican.
Artigo 3
O incumprimento total ou parcial por parte dos beneficiarios de calquera das condicións establecidas na Orde de convocatoria do 11 de febreiro de 2014, DOG do 20 de febreiro, e nesta orde, constituirá causa determinante de revogación da axuda e do seu reintegro polo beneficiario ou solicitante, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4
Contra a presente orde, que esgota a vía administrativa, os interesados poderán interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei de 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de xullo de 2014
USC: Universidade de Santiago de Compostela
UDC: Universidade da Coruña
UVIGO: Universidade de Vigo
UNED: Universidade Nacional de Educación a Distancia (UNED)